**To‘lov-kontrakt (uch tomonlama) asosida mutaxassis tayyorlashga**

**SHARTNOMA** №**\_\_\_\_\_\_\_\_**

Toshkent shahri 2023 yil “\_\_\_\_\_” \_\_\_\_\_\_\_\_\_\_\_\_\_

**RENAISSANCE UNIVERSITY** nodavlat oliy ta’lim muassasasi (keyingi o‘rinlarda “Universitet”) nomidan rektor **B.E.Izbasarov** bir tomondan, **\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**(keyingi o‘rinlarda **“Talaba”**) ikkinchi tomondan, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (keyingi o‘rinlarda **“Buyurtmachi”**) uchinchi tomondan, birgalikda “Tomonlar” deb ataladigan shaxslar mazkur kontraktni quyidagicha tuzdilar:

# KONTRAKT PREDMETI

* 1. Mazkur Kontraktga asosan Ta’lim muassasasi 2023-2024 o‘quv yili davomida belgilangan ta’lim standartlari va o‘quv dasturlariga muvofiq o‘qitadi, Buyurtmachi esa Kontraktning 2-bobida ko‘rsatilgan tartib va miqdordagi to‘lovni amalga oshiradi hamda Talaba Ta’lim muassasasida belgilangan tartibga muvofiq ta’lim olish majburiyatini oladi.

|  |  |
| --- | --- |
| Ta’lim bosqichi: | **\_\_\_\_\_\_\_\_\_\_\_\_\_** |
| Ta’lim shakli: | **\_\_\_\_\_\_\_\_\_\_\_\_\_** |
| O‘qish muddati: | \_\_\_\_ yil (20\_\_\_) |
| O‘quv kursi: | **\_\_\_\_\_\_\_\_\_\_\_\_\_** |
| Ta’lim yo‘nalishi: | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |

Talaba esa, Universitet tomonidan belgilangan tartib-qoidalarga rioya qilgan holda ta’lim olish va ta’lim olganlik uchun haq to‘lash majburiyatini oladi.

* 1. Universitetga o‘qishga qabul qilingan talabalar O‘zbekiston Respublikasining “Ta’lim to‘g‘risida”gi Qonuni va davlat ta’lim standartlarga muvofiq ishlab chiqilgan o‘quv rejalar va fan dasturlari asosida ta’lim oladilar.

# TA’LIM XIZMATINI KO‘RSATISH NARXI, TO‘LASH MUDDATI VA TARTIBI

* 1. O‘qish davrida ta’lim xizmatini ko‘rsatish narxi Universitetning yillik xarajatlari miqdoriga bog‘liq holda hisoblanadi.
  2. Ushbu kontrakt bo‘yicha talabani bir yillik o‘qitish uchun to‘lov **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) soʻmni tashkil etadi va quyidagi muddatlarda amalga oshiriladi:

Choraklarga bo‘lib to‘langanda quyidagi muddatlarda:

* + - belgilangan to‘lov miqdorini talabalikka tavsiya etilganlar uchun 50 % qismi **10 (o‘n) bank ish kuni**gacha, qolgan 50 % qismi 2024-yil 31-mart sanasigacha to‘lash majburiyati yuklatilsin.
  1. Ushbu kontraktning 2.2-bandida ko‘zda tutilgan to‘lov muddatlarini o‘zgartirish, talabalikka tavsiya etilgan abiturientlar uchun Universitet rektorining qarori asosida amalga oshiriladi va bir semestr uchun amal qiladi.

# TOMONLARNING MAJBURIYATLARI

* 1. Universitet majburiyatlari:
     + O‘qitish uchun belgilangan to‘lov o‘z vaqtida amalga oshirgandan so‘ng, talabani buyruq asosida talabalikka qabul qilish.
     + Talabaga o‘qishi uchun O‘zbekiston Respublikasining “Ta’lim to‘g‘risida”gi Qonuni va Universitet Ustavida nazarda tutilgan zarur shart-sharoitlarga muvofiq sharoitlarni yaratib berish.
     + Talabaning huquq va erkinliklari, qonuniy manfaatlari hamda ta’lim muassasasi Ustaviga muvofiq professor-o‘qituvchilar tomonidan o‘zlarining funksional vazifalarini to‘laqonli bajarishini ta’minlash.
     + Talabani tahsil olayotgan ta’lim yo‘nalishi (mutaxassisligi) bo‘yicha tasdiqlangan o‘quv rejasi va dasturlariga muvofiq davlat ta’lim standarti talablari darajasida tayyorlash.
     + O‘quv yili boshlanishida talabani yangi o‘quv yili uchun belgilangan to‘lov miqdori to‘g‘risida o‘quv jarayoni boshlanishidan oldin xabardor qilish.
     + Respublikada belgilangan Mehnatga haq to‘lashning eng kam miqdori yoki tariflar o‘zgarishi natijasida o‘qitish uchun belgilangan to‘lov miqdori o‘zgargan taqdirda talabaga ta’limning qolgan muddati uchun to‘lov miqdori haqida xabar berish.

# Talaba va Buyurtmachining majburiyatlari:

* + - Kontraktning 2.2. bandida belgilangan to‘lov summasini shu bandda ko‘rsatilgan muddatlarda to‘lab borish.
    - Respublikada belgilangan Mehnatga haq to‘lashning eng kam miqdori yoki ta’riflar o‘zgarishi natijasida o‘qitish uchun belgilangan to‘lov miqdori o‘zgargan taqdirda, o‘qishning qolgan muddati uchun ta’lim muassasasiga haq to‘lash bo‘yicha bir oy muddat ichida kontraktga qo‘shimcha bitim rasmiylashtirish va to‘lov farqini to‘lash.
    - Talaba o‘qitish uchun belgilangan to‘lov miqdorini to‘laganlik to‘g‘risidagi bank tasdiqnomasi va kontraktning bir nusxasini o‘z vaqtida hujjatlarni rasmiylashtirish uchun ta’lim muassasasiga topshirish.
    - Tahsil olayotgan ta’lim yo‘nalishining (mutaxassisligining) tegishli malaka tavsifnomasiga muvofiq kelajakda mustaqil faoliyat yuritishga zarur bo‘lgan barcha bilimlarni egallash, dars va mashg‘ulotlarga to‘liq qatnashish.
    - Ta’lim muassasasi va talabalar turar joyining ichki nizomlariga qa’tiy rioya qilish, professor-o‘qituvchilar va xodimlarga hurmat bilan qarash, Universitet obro‘siga putur yetkazadigan harakatlar qilmaslik, moddiy bazasini asrash, ziyon keltirmaslik, ziyon keltirganda o‘rnini qoplash.

# TOMONLARNING HUQUQLARI

* 1. Universitet huquqlari:
     + O‘quv jarayonini mustaqil ravishda amalga oshirish, talabaning oraliq va yakuniy nazoratlarni topshirish, qayta topshirish tartibi hamda vaqtlarini belgilash.
     + O‘zbekiston Respublikasi qonunlari, Universitet nizomi hamda mahalliy normativ-huquqiy hujjatlarga muvofiq talabaga rag‘batlantiruvchi yoki intizomiy choralarni qo‘llash.
     + Agar talaba o‘quv yili semestrlarida yakuniy nazoratlarni topshirish, qayta topshirish natijalariga ko‘ra akademik qarzdor bo‘lib qolsa uni kursdan-kursga qoldirish huquqiga ega.
     + Universitet talabaning qobiliyati, darslarga sababsiz qatnashmaslik, intizomni buzish, Universitetning ichki tartib qoidalariga amal qilmaganda, respublikaning normativ-huquqiy hujjatlarida nazarda tutilgan boshqa sabablarga ko‘ra hamda o‘qitish uchun belgilangan to‘lov o‘z vaqtida amalga oshirilmaganda talabani talabalar safidan chetlashtirish huquqiga ega.

# Talaba va Buyurtmachining huquqlari:

* + - O‘quv yili uchun kontrakt summasini semestrlarga yoki choraklarga bo‘lmasdan bir yo‘la to‘liqligicha to‘lash mumkin.
    - Talaba mazkur kontrakt bo‘yicha naqd pul, bank plastik kartasi, bankdagi omonat hisob raqami orqali, ish joyidan arizasiga asosan oylik maoshini o‘tkazishi yoki banklardan ta’lim krediti olish orqali to‘lovni amalga oshirishi mumkin.
    - Professor-o‘qituvchilarning o‘z funksional vazifalarini bajarishidan yoki ta’lim muassasasidagi shart-sharoitlardan norozi bo‘lgan taqdirda ta’lim muassasasi rahbariyatiga yozma shaklda murojaat qilish.

# KONTRAKTNING AMAL QILISH MUDDATI, UNGA O‘ZGARTIRISH VA QO‘SHIMCHALAR KIRITISH HAMDA

# BEKOR QILISH TARTIBI

* 1. Ushbu kontrakt uch tomonlama imzolangandan so‘ng kuchga kiradi hamda ta’lim xizmatlarini taqdim etish o‘quv yili tugagunga qadar amalda bo‘ladi.
  2. Ushbu kontrakt shartlariga uchala tomon kelishuviga asosan tuzatish, o‘zgartirish va qo‘shimchalar kiritilishi mumkin.
  3. Kontraktga tuzatish, o‘zgartirish va qo‘shimchalar faqat yozma ravishda “Kontraktga qo‘shimcha bitim” tarzida kiritiladi va imzolanadi.
  4. Kontrakt quyidagi hollarda bekor qilinishi mumkin:
     + Tomonlarning o‘zaro kelishuviga binoan.
     + Talaba talabalar safidan chetlashtirganda Universitet tashabbusi bilan bir tomonlama bekor qilinishi mumkin.
     + Tomonlardan biri o‘z majburiyatlarini bajarmaganda.
     + Uzrli sabablar bilan, Talabaning tashabbusiga ko‘ra.
  5. Universitet tugatilganda, Talaba bilan o‘zaro qayta hisob-kitob qilinadi.

1. **FORS-MAJOR HOLATLAR**
   1. Ushbu Kontraktga asosan majburiyatlarning bajarilmasligi holatlari yengib bo‘lmaydigan kuchlar (fors-major) ta’siri natijasida vujudga kelganda, Tomonlar o‘z majburiyatlarini bajarmaslikdan qisman yoki to‘liq ozod bo‘ladilar.
   2. Yengib bo‘lmaydigan kuchlar (fors-major) holatlariga Tomonlarning irodasi va faoliyatiga bog‘liq bo‘lmagan tabiat hodisalari (zilzila, ko‘chki, bo‘ron, qurg‘oqchilik va boshqalar) yoki ijtimoiy-iqtisodiy holatlar (urush holati, qamal, davlat manfaatlarini ko‘zlab) sababli yuzaga kelgan sharoitlarda Tomonlarga qabul qilingan majburiyatlarni bajarish imkonini bermaydigan favqulotda, oldini olib bo‘lmaydigan va kutilmagan holatlar kiradi.
   3. Kontrakt Tomonlaridan qaysi biri uchun majburiyatlarni yengib bo‘lmaydigan kuchlar (fors-major) holatlari sababli bajarmaslik ma’lum bo‘lsa, darhol ikkinchi tomonga bu haqda 10 (o‘n) ish kun ichida ushbu holatlar harakati sababini dalillar bilan taqdim etishi lozim. Masofaviy ta’lim bundan mustasno holat hisoblanadi. Universitet masofaviy shaklda ta’lim berish imkonini yo‘lga qo‘yish huquqiga ega va Talaba va Buyurtmachi bu shaklda ta’lim olishga roziligini bildiradi.
   4. Kontraktga asosan majburiyatlarni ijro qilish muddati ushbu yengib bo‘lmaydigan kuchlar (fors-major) va holatlar davom etish muddatiga qadar uzaytiriladi. Agar yengib bo‘lmaydigan kuchlar (fors- major) ta’siri 90 (to‘qson) kundan ortiqroq davom etsa, Tomonlar kelishuviga binoan shartnoma bekor qilinishi mumkin. Masofaviy ta’lim bundan mustasno holat hisoblanadi.
   5. Fors-major holatlari ta’limni masofaviy shaklda amalga oshirishga imkon bersa, tomonlar o‘z majburiyatlarini masofaviy ta’limga asosan amalga oshiradilar. Bunda Talaba masofaviy ta’limda qatnashish uchun barcha talab qilingan texnik va boshqa jixatdan sharoitga ega bo‘lishi kerak.

# YAKUNIY QOIDALAR VA NIZOLARNI HAL QILISH TARTIBI

* 1. Ushbu kontraktni bajarish jarayonida kelib chiqishi mumkin bo‘lgan nizo va ziddiyatlar tomonlar o‘rtasida muzokaralar olib borish yo‘li bilan hal etiladi.
  2. Muzokaralar olib borish yo‘li bilan nizoni hal etish imkoniyati bo‘lmagan taqdirda, tomonlar nizolarni hal etish uchun amaldagi qonunchilikka muvofiq iqtisodiy sudga murojaat etishlari mumkin.
  3. Buyurtmachi/Talaba tomonidan taqdim qilingan barcha hujjatlar, hujjatlardagi ma’lumotlarning ishonchliligi, to‘g‘riligi, haqqoniyligi bo‘yicha javobgarlik Buyurtmachi/Talaba zimmasiga yuklanadi. Talaba/Buyurtmachi tomonidan hujjatlami qalbakilashtirish huquqbuzarligi ta’lim muassasasi tomonidan aniqlanganda darhol huquqni muhofaza qiluvchi organlarga xabar beriladi, talaba talabalar safidan chetlashtiriladi hamda talaba to‘lagan to‘lov-kontrakt summasi qaytarilmaydi va Universitet hisob-raqamida qoladi. Bunday holatlar uchun jinoiy javobgarlik mavjudligini ma’lum qilamiz*.* Agar bunday holat Talaba ta’lim muassasasidan bakalavr/magistr diplomini u taqdim qilgan qalbaki hujjatlar yoki hujjatlardagi qalbakilashtirilgan ma’lumotlar asosida olgan bo‘lsa, unda diplom haqiqiy emas deb topiladi va ushbu holat yuzasidan huquqni muhofaza qiluvchi organlarga xabar beriladi.
  4. Ushbu shartnomaning 7.3. bandida ko‘rsatilgan huquqbuzarlik sodir etilgan bo‘lsa Talaba/Buyurtmachi tomonidan amalga oshirilgan shartnoma to‘lovi qaytarilmaydi.
  5. Universitet axborotlar va xabarnomalarni internetdagi veb-saytida, axborot tizimida yoki e’lonlar taxtasida e’lon joylashtirish orqali xabar berishi mumkin.
  6. Ushbu kontraktga qo‘shimcha bitim kiritilgan taqdirda ushbu barcha kiritilgan qo‘shimcha bitimlar kontraktning ajralmas qismi hisoblanadi.
  7. Ushbu shartnoma O‘zbekiston Respublikasining amaldagi qonunchiligiga muvofiq O‘zbekiston Respublikasi Fuqarolik kodeksining kelishuvlar to‘g‘risidagi qoidalardan kelib chiqqan holda tuzilgan.

# TOMONLARNING REKVIZITLARI VA IMZOLARI

|  |  |  |
| --- | --- | --- |
| **Ta’lim muassasasi:**  **RENAISSANCE UNIVERSITY**  Manzili: Toshkent shahri Yangihayot tumani “Do‘stlik-2” massivi Do‘stlik mahallasi Birodarlik ko‘chasi 25-uy.  E-mail: renu.uz\_2023@mail.ru  Tel.: +998 55 510-00-33  +998 55 520-00-33  **Bank rekvizitlari:**  **H/r:** 2020 8000 1055 7730 6001  “Infin bank” ATB Uchtepa filiali  MFO: 01165  INN: 309918029  **Rektor \_\_\_\_\_\_\_\_\_\_\_\_\_\_ B.E.Izbasarov**.  *m.o‘.* | **Tashkilot nomi:**\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Manzil:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Bank:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **X/r:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Bank kodi:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **STIR:** **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Telefon:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Rahbar\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_** m.o‘. *(imzo) (F.I.SH)* | **Talaba:**  **F.I.Sh.:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Yashash manzili:**\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Pasport ma’lumotlari:**\_\_\_\_\_\_\_\_\_\_\_\_\_\_\_\_\_  **JSHSHIR:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Telefon raqami:**\_\_\_\_\_\_\_\_\_\_\_\_\_\_\_\_\_\_\_\_\_\_\_  **Talaba \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_**  *(imzo) (F.I.SH)* |